Flyet av typen Cessna Citation 500, med Bermudaregistrering VP-BGE, tok av rundt 14.30-tiden lokal tid 30. mars 2008 fra flyplassen Biggin Hill/EGKB/BQH sør i London og ca. 24 km nordøst for London Gatwick lufthavn i England. Det var en privat flyging på vei til Pau i Frankrike. Fly snudde tilbake mot Biggin Hill etter kort tid, etter å ha meldt om motorvibrasjoner. På medvindsleggen tapte flyet høyde og besetningen meldte om betdelig problemer med motorkraften. Etter kort tid havarerte flyet i en bygning i tettstedet Farnborough, ca. 4 km nordøst for flyplassen. Alle ombord omkom.